રવિવારે બોરીવલીના પ્રબોધન ઠાકરે ઑડિટોરિયમમાં રાત્રે નવ વાગ્યે ઓપન થઈ રહેલા નવા ગુજરાતી નાટક ‘હેલ્લો પાકિસ્તાની હું ગુજરાતી’ના સર્જનમાં ‘મિડ-ડે’નો બહુ મહત્વનો રોલ છે. આ નાટકના પ્રોડ્યુસર અને જાણીતા ઍક્ટર સંજય ગોરડિયા કહે છે, ‘જો ‘મિડ-ડે’ ન હોત તો ચોક્કસપણે આ નાટક ન બન્યું હોત. ૨૭ ઑક્ટોબરના ‘મિડ-ડે’માં ભાવેશ પરમાર વિશે વાંચ્યા પછી અમે અમારા હાથમાં રેડી થયેલી ચાર નાટકની સ્ક્રિપ્ટ સાઇડ પર મૂકીને આ સબ્જેક્ટ પર કામ શરૂ કરી દીધું. હ્યુમન ઇન્ટરેસ્ટનો આ સબ્જેક્ટ અદ્ભુત છે. આ નાટકનું બજેટ એટલું મોટું હતું કે એટલા પૈસામાં આરામથી બીજાં પાંચ ગુજરાતી નાટક બની જાય કે સારી ગુજરાતી ફિલ્મ બની જાય. અનેક વખત એવો વિચાર આવ્યો હતો કે પ્રોજેક્ટ પડતો મૂકીએ, પણ પછી ‘મિડ-ડે’ હાથમાં આવે એટલે ફરીથી એનર્જી આવી જાય અને ‘હેલ્લો પાકિસ્તાની હું ગુજરાતી’નું કામ જોરશોરમાં શરૂ થઈ જાય.’